Respublika ta’lim - O’zbekiston Respublikasi xtv ning 2022 yil

|
O’zbekiston Respublikasi xtv ning 2022 yil
|
bet | 4/16 | Sana | 15.05.2024 | Hajmi | 5,96 Mb. | | #234572 |
Bog'liq Amaliy fanlar Merodbirlashma 372-BUYRUQ ASOSIDARespublika ta’lim markazining metodistlari fan o‘qituvchilariga quyidagi metodik xizmatlarni ko‘rsatadi:
fan o‘quv dasturlarini ishlab chiqadi va ulardagi yangi mavzularni o‘qitish usullari yuzasidan tavsiya beradi;
fan yo‘nalishi bo‘yicha namunaviy taqvim-mavzu reja ishlab chiqadi;
fan yo‘nalishi bo‘yicha ta’lim sifatini oshirishga qaratilgan seminarlar tashkil qiladi;
variativ o‘quv rejalar asosida tanlov sinflarini tashkil etish bo‘yicha tavsiyalar beradi;
o‘quvchilarning tegishli fan bo‘yicha bilimidagi bo‘shliqlarni to‘ldirish yuzasidan tavsiyalar ishlab chiqadi;
o‘quvchilarni xalqaro baholash dasturlariga (PISA -15 yoshli o‘quvchilarning o‘qish, matematika va tabiiy yo‘nalishdagi fanlardan savodxonlik darajasini baholash, PIRLS -boshlang‘ich 4-sinf o‘quvchilarining matnni o‘qish va tushuntirish darajasini baholash, TIMSS – 4- va 8-sinf o‘quvchilarining matematika va tabiiy yo‘nalishdagi fanlardan o‘zlashtirish darajasini baholash) tayyorlash uchun o‘qituvchilarni qo‘shimcha materiallar bilan ta’minlaydi;
o‘qituvchilar o‘rtasida o‘zaro tajriba almashish ishlarini yo‘lga qo‘yish maqsadida “onlayn metodik yordam” tashkil etadi;
Xalq ta’limi vazirligi buyurtmasiga asosan tuzuvchilarni tanlash hamda darsliklar va o‘qituvchilar uchun metodik qo‘llanmalarning yagona maketlarini yaratadi;
yaratilgan darsliklar va o‘qituvchilar uchun metodik qo‘llanmalarni ekspertizadan o‘tkazadi, ularni ta’lim tizimida qo‘llash bo‘yicha xulosa beradi;
o‘quv rejasi, dasturlari, yaratilgan darsliklar va o‘qituvchilar uchun metodik qo‘llanmalarni tajriba-sinovdan o‘tkazish ishlariga rahbarlik qiladi;
mediasavodxonlik va onlayn axborot xavfsizligi bo‘yicha o‘qituvchilarning tegishli ko‘nikmalariga ega bo‘lishlari uchun o‘quvlar tashkil qilib boradi;
fanlarni o‘qitish metodikasi va o‘quvchilar bilimlarini baholashning zamonaviy uslublarini ishlab chiqadi, shuningdek, ta’lim dasturlarining integratsiyalashuviga asoslangan o‘qitishning fanlararo yondashuvini joriy qiladi va bu boradagi ijobiy tajribani umumiy o‘rta ta’lim muassasalarida ommalashtiradi;
umumiy o‘rta ta’lim muassasalarida o‘qitiladigan fanlarni, ayniqsa, birinchi bosqichda matematika, informatika, kimyo, biologiya va o‘zbek tili (ona tili va davlat tili sifatida) fanlari uchun o‘quv-metodik ta’minotni yaxshilash hamda darsliklarning sifatli tayyorlanishini ta’minlaydi;
o‘quv-tarbiya jarayoniga “STEAM” fanlarini (Science — tabiiy fanlar, Technology — texnologiyalar, Engineering — texnik ijodkorlik, Art — san’at, Mathematics
— matematika) o‘qitish bo‘yicha ilg‘or pedagogik texnologiyalar va boshqa maqbul metodikalarni joriy etadi;
fan o‘qituvchilariga xalqaro va milliy sertifikat olishlari uchun tegishli metodik yordamlarni ko‘rsatib boradi;
Xalq ta’limi vazirligi tomonidan tasdiqlanadigan baholash mezonlari (KPI) asosida Pedagoglarni yangi metodikalarga o‘rgatish milliy markazlaridagi Metodik xizmat ko‘rsatish bo‘limlari fan metodistlari faoliyatining samaradorligini tahlil qiladi va ularning reytingini shakllantirib boradi;
fan metodistlarining asosiy ish faoliyati samaradorligining ko‘rsatkichlarini ishlab chiqadi va xalq ta’limi vazirligi tomonidan tasdiqlanishini ta’minlaydi;
metodistlar uchun natijadorlikka qarab ishlaydigan tizim yaratish, bunda, “metodik xizmat xaritasi”ni ishlab chiqish va yangi platformaga joylashtirish orqali metodistlarning ish samaradorligini oshirib borish choralarini ko‘radi;
o‘qituvchilarning ilg‘or tajribasi va faoliyati davomida qo‘llab kelayotgan metodikalarini ommalashtirish tartibini maxsus platforma orqali amalga oshiradi;
xalqaro ta’lim dasturlarining umumiy o‘rta ta’lim maktablariga joriy etilishini ta’minlaydi;
“Ustozlar milliy forumi” orqali o‘qituvchilarning o‘tgan o‘quv yili yakunlari va yangi o‘quv yili oldidan ta’lim dasturlaridagi o‘zgarishlar va yangiliklarni keng ommaga tushuntirish ishlarini olib boradi;
ta’lim sifati yuqori bo‘lmagan maktablarga manzilli metodik yordam berib borish bo‘yicha “Metodik-tur” tartibi ishlab chiqiladi va yangi tizimi yaratiladi;
metodik xizmat ko‘rsatish bo‘limlari tomonidan Respublika ta’lim markazining maxsus dasturi, shuningdek, ishlab chiqilgan yangi maktab darsliklari va o‘quv qo‘llanmalari asosida umumiy o‘rta ta’lim muassasalari o‘qituvchilari uchun malaka oshirish kurslari tashkil etiladi;
Respublika ta’lim markazida o‘qituvchilarni yangi metodikalar, xalqaro tajribalar asosida dars o‘tishga o‘rgatish bo‘yicha umumiy o‘rta ta’lim maktabi direktorining o‘quv ishlari bo‘yicha o‘rinbosarlari va fan metodistlari uchun maxsus onlayn kurslar tashkil qiladi;
metodik xizmat ko‘rsatish ishlari samaradorligini oshirish va pedagog xodimlarga yangi metodikalarni o‘rgatib borish maqsadida Respublika ta’lim markazining Ilmiy-metodik kengashida har chorakda bir marta onlayn yoki oflayn tarzda respublika miqyosida Metodik kengash yig‘ilishlarini o‘tkazib boradi.
Fan o‘qituvchilari mustaqil ravishda ijtimoiy tarmoq manbalari (“Khan Academy O‘zbek -Onlayn ta’lim platformasi”, online-maktab.uz, rtm.uz, ommalashtirish.uz va boshqalar)dan foydalanadi.
Fan o‘qituvchilari tomonidan mustaqil ravishda ijtimoiy tarmoq manbalaridan foydalanish darajasi va uning samaradorligi har chorakda bir marta metodbirlashma yig‘ilishlarida muhokama qilib boriladi.
|
| |